Neuvoston asetus (ETY) N:o 3037/90, annettu 9 päivänä lokakuuta 1990, Euroopan yhteisön tilastollisesta toimialaluokituksesta



Virallinen lehti nro L 293 , 24/10/1990 s. 0001 - 0026

Suomenk. erityispainos Alue 2 Nide 7 s. 0152

Ruotsink. erityispainos Alue 2 Nide 7 s. 0152



NEUVOSTON ASETUS (ETY) N:o 3037/90, annettu 9 päivänä lokakuuta 1990, Euroopan yhteisön tilastollisesta toimialaluokituksesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 100 a artiklan, ottaa huomioon komission ehdotuksen(1), toimii yhdessä Euroopan parlamentin kanssa(2), ottaa huomioon talous- ja sosiaalikomitean lausunnon(3), sekä katsoo, että sisämarkkinoiden toimintaa varten tarvitaan tilastostandardeja, joita voidaan soveltaa kansallisten ja yhteisön tilastotietojen keräämiseen, luovuttamiseen ja julkaisemiseen, jotta yritysten, rahoituslaitosten, hallitusten sekä kaikkien muiden yhteismarkkinoilla toimivien käyttöön saataisiin luotettavaa ja vertailukelpoista tilastotietoa, tällaiset tiedot ovat tarpeen yrityksille niiden kilpailukyvyn arvioimiseksi ja hyödyllisiä yhteisön laitoksille kilpailun vääristymien ehkäisemiseksi, ainoastaan siinä tapauksessa, että jäsenvaltiot käyttävät sellaisia toimialaluokituksia, jotka on kytketty yhteisön luokitukseen, on mahdollista tuottaa yhtenäisiä tilastotietoja nopeasti ja joustavasti sekä jotka olisivat niin luotettavia ja yksityiskohtaisia kuin sisämarkkinoiden toimintaa varten vaaditaan, olisi säädettävä, että jäsenvaltiot voivat kansallista tarvetta varten säilyttää tai lisätä ylimääräisiä alajaotteluja Euroopan yhteisön toimialaluokitukseen perustuviin kansallisiin toimialaluokituksiinsa, taloustilastojen kansainvälinen vertailukelpoisuus edellyttää, että jäsenvaltiot ja yhteisön laitokset käyttävät sellaisia toimi alaluokituksia, jotka yhdistyvät suoraan Yhdistyneiden kansakuntien kansainväliseen toimialaluokitusstandardiin (ISIC), Euroopan yhteisön toimialaluokituksen käyttäminen edellyttää, että päätöksellä 89/382/Euratom(4) perustettu tilasto-ohjelmakomitea avustaa komissiota kaikissa tämän asetuksen soveltamiseen liittyvissä asioissa, erityisesti kyseisen luokituksen tulkinnassa, pienehköjen muutosten tekemisessä siihen, sen selitysten valmistelussa ja ajanmukaiseksi saattamisessa sekä ohjeiden laatimisessa tilastoyksiköiden luokittelemiseksi mainitun luokituksen mukaisesti, ratkaisevan tärkeää on, että Euroopan yhteisön toimialaluokituksen eri ryhmien sisältöä tulkitaan yhdenmukaisesti kaikissa jäsenvaltioissa, ja uuden luokituksen käyttöön ottamista varten on siirtymäkausi tarpeen, ON ANTANUT TÄMÄN ASETUKSEN: 1 artikla 1. Tämän asetuksen tarkoituksena on yhteisen tilastollisen toimialaluokituksen muodostaminen Euroopan yhteisössä kansallisten ja yhteisön luokitusten välisen ja siten myös kansallisten ja yhteisön tilastojen välisen vertailukelpoisuuden varmistamiseksi. 2. Tätä asetusta sovelletaan ainoastaan luokitusten käyttöön tilastotarkoituksiin. 3. Tässä asetuksessa ei sinänsä velvoiteta jäsenvaltioita keräämään, julkaisemaan tai toimittamaan tietoja, eikä se koske tilastollisten tutkimusten tai eritelmien yksityiskohtaisuutta tai niissä käytettäviä tilastoyksiköitä koskevia velvoitteita. 2 artikla 1. Muodostetaan Euroopan yhteisön tilastollisia toimialaluokituksia varten yhteinen pohja, jäljempänä "NACE Rev. 1", joka muodostuu seuraavasti: - ensimmäinen taso, jossa on aakkoskoodia käyttäen yksilöitävät otsakkeet (pääluokat); - välitaso, jossa on kaksikirjaimista aakkoskoodia käyttäen yksilöitävät otsakkeet (välitasot); - toinen taso, jossa on kaksinumeroista koodia käyttäen yksilöitävät otsakkeet (2-numerotasot); - kolmas taso, jossa on kolminumeroista koodia käyttäen yksilöitävät otsakkeet (3-numerotasot); - neljäs taso, jossa on nelinumeroista koodia käyttäen yksilöitävät otsakkeet (4-numerotaso). 2. NACE Rev. 1 on tämän asetuksen liitteenä. 3 artikla 1. Komission yksiköt käyttää kaikissa toimialoittain luokiteltavissa tilastoissa NACE Rev. 1:tä. 2. Jäsenvaltioiden toimialoittaiset tilastot on laadittava käyttäen NACE Rev. 1:tä tai siitä johdettua kansallista luokitusta, joka on seuraavien sääntöjen mukainen: a) kansallisten luokitusten sisältämien tasojen on vastattava NACE Rev. 1:n tasoja siten, että jokainen tasoista muodostuu joko samoista otsakkeista kuin NACE Rev. 1:n vastaava taso tai sen tarkasta alajaoittelusta; b) täydentäviä tasoja voidaan ottaa käyttöön; c) jokaisen tason, korkeinta tasoa lukuun ottamatta, on koonnuttava tarkasti seuraavaan sitä korkeampaan NACE Rev. 1:n tasoon; d) koodaus voi olla erilainen. 3. Jäsenvaltioiden on toimitettava kansallisten luokitusten määritelmiä tai muutoksia koskevat ehdotukset ennen niiden julkaisemista komissiolle hyväksyttäväksi. Komissio tarkastaa, että kyseiset luonnokset ovat yhdenmukaisia 2 kohdan kanssa. Komission hyväksymät kansalliset luokitukset toimitetaan tiedoksi muille jäsenvaltioille. Jäsenvaltioiden julkaisuissa on oltava kansallisen luokituksen ja NACE Rev. 1:n välinen vertailutaulukko. 4. Niiden jäsenvaltioiden, jotka haluavat käyttää NACE Rev. 1:stä johdettua kansallista luokitusta, on toteutettava mahdollisimman pian ja viimeistään 31 päivään joulukuuta 1992 mennessä kaikki tarvittavat toimenpiteet tämän artiklan mukaisen toimialaluokituksen muodostamiseksi. 4 artikla Sen lisäksi, mitä 3 artiklassa säädetään, siinä tapauksessa, että NACE Rev. 1:n tiettyjen jaoittelujen ja kansallisen taloudellisen rakenteen välillä on yhteensopimattomuutta, komissio voi oikeuttaa jäsenvaltion käyttämään jollakin tasolla, erityisellä sektorilla, NACE Rev. 1:n asemien koonnosta. Kyseistä lupaa varten jäsenvaltion, jota asia koskee, on toimitettava komissiolle kaikki sen hakemuksen harkitsemisessa tarvittavat tiedot. Lupa ei kuitenkaan, huolimatta siitä, mitä 3 artiklan 2 kohdan a alakohdassa säädetään, oikeuta asianomaista jäsenvaltiota jakamaan NACE Rev. 1:n koottuja otsakkeita alaryhmiin NACE Rev. 1:stä poikkeavalla tavalla. Komissio tarkastaa määräajoin, yhdessä asianomaisen jäsenvaltion kanssa, kyseisten säännösten soveltamista sen todentamiseksi, ovatko säännökset edelleen perusteltuja. 5 artikla Komissio toteuttaa kaikki tarvittavat hallinnolliset, tekniset ja organisatoriset toimenpiteet NACE Rev. 1:n täytäntöönpanon ja toiminnan varmistamiseksi. 6 artikla Komissio, jäsenvaltion pyynnöstä tai omasta aloitteestaan ja 7 artiklassa edellytettyä komiteaa kuultuaan, toteuttaa kaikki tarvittavat toimenpiteet NACE Rev. 1:n yhtenäisen soveltamisen varmistamiseksi. 7 artikla Komissiota avustaa tilasto-ohjelmakomitea, jäljempänä "komitea", jossa on jäsenvaltioiden edustajat ja puheenjohtajana komission edustaja. 8 artikla Komitea voi ottaa tutkittavakseen kaikki puheenjohtajan omasta aloitteestaan tai jonkin jäsenvaltion edustajan aloitteesta esille ottamat, NACE Rev. 1:tä koskevat kysymykset, joilla on merkitystä tämän asetuksen soveltamisessa, erityisesti ne, jotka koskevat: a) NACE Rev. 1:n tulkintaa; b) pienehköjen muutosten tekemistä NACE Rev. 1:een; - teknologian tai talouden kehityksen huomioon ottamiseksi; - tekstin tarkistamiseksi ja selventämiseksi; - jotka johtuvat muihin taloudellisiin luokituksiin, erityisesti ISIC Rev. 3:een tehdyistä muutoksista; c) NACE Rev. 1:n uudistamistyön valmistelua ja yhteensovittamista; d) selitysten valmistelua tai niiden saattamista ajan tasalle; e) ohjeiden laatimista tilastoyksiköiden luokittelemiseksi NACE rev. 1:n mukaisesti; f) niiden ongelmien selvittämistä, jotka aiheutuvat NACE Rev. 1:n panemisesta täytäntöön jäsenvaltioiden toimialaluokituksissa; g) pyrittäessä valmistelemaan yhteistä kannanottoa kansainvälisten organisaatioiden toimialaluokituksia koskevasta työstä, erityisesti ISIC Rev. 3:sta ja sen selittävistä määritelmistä, mikäli tarkoituksenmukaista. Edellä a Pg alakohdan mukaiset toimenpiteet annetaan 9 artiklassa säädettyä menettelyä noudattaen. 9 artikla 1. Komission edustaja tekee komitealle ehdotuksen tarvittavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiirellisyyden mukaan. Lausunto annetaan perusta- missopimuksen 148 artiklan 2 kohdassa niiden päätösten edellytykseksi määrätyllä enemmistöllä, jotka neuvosto tekee komission ehdotuksesta. Komiteaan kuuluvien jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen. 2. Komissio päättää toimenpiteistä, joita sovelletaan välittömästi. Jos toimenpiteet eivät kuitenkaan ole komitean lausunnon mukaisia, komissio ilmoittaa niistä viipymättä neuvostolle. Siinä tapauksessa komissio lykkää päättämiensä toimenpiteiden soveltamista kolme kuukautta kyseisestä tiedoksi antamisesta. 3. Neuvosto voi määräenemmistöllä päättää toisin 2 kohdassa tarkoitetun ajan kuluessa. 10 artikla 1. Tilastot, joita jäsenvaltiot ovat keränneet 1 päivänä tammikuuta 1993 jälkeen ja joissa käytetään toimialaluokitusta, on laadittava käyttäen NACE Rev. 1:tä tai siitä 3 artiklan mukaisesti johdettua kansallista luokitusta. 2. Jäsenvaltioiden on käytettävä NACE Rev. 1:tä luovuttaessaan komissiolle toimialoittain luokitellut tilastot, joita on kerätty 1 päivänä tammikuuta 1993 jälkeen. 11 artikla 1. Säädetään siirtymäkausi, joka alkaa 1 päivänä tammikuuta 1993 ja päättyy 31 päivänä joulukuuta 1994. Tänä aikana komissio voi, eräiden 1 päivän tammikuuta 1993 jälkeen kerättyjen tietojen osalta, oikeuttaa jäsenvaltion käyttämään muuta kuin 3 artiklassa säädettyä luokitusta, asianmukaisesti toteennäytetyistä teknisistä tai toiminnallisista syistä. 2. Komissio voi jäsenvaltion pyynnöstä pidentää siirtymäkautta. 12 artikla 1. Toimittaessaan 11 artiklassa tarkoitettuja tietoja komissiolle, jäsenvaltioiden on komission pyynnöstä pyrittävä toimittamaan ne NACE Rev. 1:een sovitetussa muodossa. 2. Jäsenvaltioiden on toimitettava komissiolle (Eurostat) tarvittavat tiedot käytetyistä vertailutaulukoista. Komissio julkaisee kyseiset vertailutaulukot. 13 artikla Komissio julkaisee nykyisen NACE:n ja NACE Rev. 1:n välisen vertailutaulukon kuuden kuukauden kuluessa tämän asetuksen voimaantulosta. 14 artikla Tämä asetus tulee voimaan 20:nä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 9 päivänä lokakuuta 1990. Neuvoston puolesta Puheenjohtaja P. ROMITA (1) EYVL N:o C 58, 8.3.1990, s. 25 (2) EYVL N:o C 175, 16.7.1990, s. 84 ja 12 päivänä syyskuuta 1990 tehty päätös (3) EYVL N:o C 182, 23.7.1990, s. 1 (4) EYVL N:o L 181, 28.6.1989, s. 47 LIITE Luokitukset >TAULUKON PAIKKA>